 Howsha tirakoobkani ayaa dhinaca kale ku soo beegantay iyadoo ay ciidamada amniga ee dalka Uganda wadaan howlgalo ay ku soo qab-qabteen dad Soomaali ah oo qaarkood la sheegay iney heystaan baasaboorada dalal laga xusay Australia iyo Mareykanka, iyadoo howlagaladaasina ay qeyb ka yihiin feejignaan dhanka ammaanka ah, taasoo ay ciidamada dalka Uganda bilaabeen tan iyo dabayaaqada sanadkii tegey, kadib markii sarkaal ka tirsan Al-shabaab uu sheegay iney weerar aar-goosi ah ku qaadi doonaan caasimadaha dalalka Burundi iyo Uganda, balse waxaa xusid mudan in feejignaanta ciidamada ee ka dhalatay hanjabaadaasi ka sokow ay sidoo kale cabsi gelisay nolosha Soomaalida ku nool Uganda. 